**Zakon o agenciji za identifikaciona dokumenta, evidenciju i razmjenu podataka BiH**

*("Sl. glasnik BiH", br. 56/2008)*

GLAVA I - OPŠTE ODREDBE

**Član 1**

**(Predmet Zakona)**

(1) Ovim zakonom osniva se Agencija za identifikaciona dokumenta, evidenciju i razmjenu podataka Bosne i Hercegovine (u daljnjem tekstu: Agencija) i utvrđuje se njena nadležnost, organizacija i upravljanje, kao i druga pitanja značajna za njen rad i zakonito funkcionisanje.

(2) Na sva pitanja organizacije i upravljanja, te druga pitanja značajna za funkcionisanje Agencije, kao što je donošenje Pravilnika o unutrašnjoj organizaciji i sistematizaciji Agencije i drugih propisa, odnos između institucija Bosne i Hercegovine, te odnos prema pravnim i fizičkim licima, u mjeri u kojoj nisu propisana ovim zakonom, primjenjuje se Zakon o ministarstvima i drugim organima uprave Bosne i Hercegovine, Zakon o upravi, Zakon o državnoj službi u institucijama Bosne i Hercegovine i Zakon o radu u institucijama Bosne i Hercegovine.

**Član 2**

**(Pojmovi i izrazi)**

Izrazi korišćeni u ovom zakonu imaju sljedeće značenje:

a) centralna evidencija je skup podataka koje prilikom vođenja upravnih postupaka prikupljaju nadležni i izvorni organi i elektronskim putem dostavljaju u baze podataka koje se nalaze u Agenciji,

b) razmjena podataka je proces prilikom kojeg se podaci prikupljeni u centralne evidencije elektronskim ili fizičkim putem dostavljaju prijemnom organu,

c) nadležni organ ili izvorni organ je institucija koja sarađuje sa Agencijom, odnosno institucija koja obrađuje podatke i koja je vlasnik podataka koji se dostavljaju u centralne registre ili koja Agenciji dostavlja zahtjeve za personalizaciju dokumenata ili koja prenosi svoje podatke putem mreže koju vodi Agencija,

d) prijemni organ je organ kojem Agencija, u skladu sa relevantnim zakonima BiH, omogućava pristup centralnim evidencijama koje vodi,

e) mreža za prenos podataka je tehnički sistem za elektronsko prenošenje podataka koji je u nadležnosti Agencije i koji omogućava prenos podataka na cijeloj teritoriji Bosne i Hercegovine, u skladu sa Zakonom o telekomunikacijama,

f) elektronski certifikat je potvrda u elektronskoj formi kojom se garantuje da je lice koje je potpisalo dokument izdat u elektronskoj formi svoj potpis verifikovalo kod ovlašćenog certifikacionog organa,

g) elektronski potpis je skup podataka u elektronskoj formi povezanih sa porukom koji služi kao potvrda autentičnosti te poruke i identifikacije potpisnika,

h) softverska aplikacija podrazumijeva skup kompjuterskih programa kojima se vrši unos, obrada, arhiviranje i distribucija podataka,

i) baza podataka je skup podataka organizovanih tako da specijalni računarski program namijenjen za rad sa bazama podataka može brzo i tačno unijeti, selektovati ili izvući željeni podatak,

j) personalizacija dokumenata je proces ispisa ličnih podataka nosioca dokumenta na obrazac dokumenta,

k) ICAO - međunarodna agencija za civilni avionski saobraćaj (skraćenica od originalnog naziva na engleskom: International Civil Aviation Organization) koja dokumentom ICAO 9303 definiše standarde u oblasti identifikacionih dokumenata.

**Član 3**

**(Definicija Agencije)**

(1) Agencija je upravna organizacija u okviru Ministarstva civilnih poslova Bosne i Hercegovine (u daljnjem tekstu: Ministarstvo), zadužena za oblast identifikacionih dokumenata, skladištenje, personalizaciju i transport dokumenata, te centralno vođenje evidencija i razmjenu podataka između nadležnih organa u Bosni i Hercegovini.

(2) Agencija sarađuje sa nadležnim organima u Bosni i Hercegovini koji su izvorni organi, te drugim organima koji koriste usluge Agencije u skladu sa ovim zakonom.

(3) Agencija djeluje isključivo na profesionalnim osnovama, ne zastupajući, ne štiteći i ne podrivajući interese bilo koje političke partije, registrovane organizacije ili udruženja, niti bilo kojeg konstitutivnog ili drugog naroda u Bosni i Hercegovini.

**Član 4**

**(Finansiranje)**

(1) Sredstva potrebna za finansiranje rada Agencije obezbjeđuju se iz budžeta institucija Bosne i Hercegovine i međunarodnih obaveza Bosne i Hercegovine.

(2) Prihodi Agencije ostvareni po osnovu utvrđenih cijena identifikacionih dokumenata i drugih ostvarenih naknada za pružene usluge predstavljaju prihode budžeta.

(3) Savjet ministara Bosne i Hercegovine (u daljnjem tekstu: Savjet ministara), na prijedlog Agencije, utvrđuje cijenu identifikacionih dokumenata, drugih dokumenata i usluga iz stava (2) ovog člana.

**Član 5**

**(Uspostavljanje Agencije)**

(1) Sjedište Agencije je u Banjaluci.

(2) Agencija ima osnovne organizacione jedinice koje mogu biti smještene i van sjedišta Agencije. Opis poslova, broj, naziv i mjesta u kojima su smještene osnovne organizacione jedinice van sjedišta Agencije biće propisani Pravilnikom o unutrašnjoj organizaciji i sistematizaciji Agencije.

(3) Organizaciona jedinica Agencije van njenog sjedišta je i Centar za skladištenje, personalizaciju i transport ličnih dokumenata (u daljnjem tekstu: Centar), sa sjedištem u Banjaluci.

(4) Standardi funkcionisanja Centra, kao i sva druga pitanja značajna za funkcionisanje Centra, biće propisani podzakonskim aktima koje donosi Savjet ministara, na prijedlog direktora Agencije, dok će unutrašnja organizacija i sistematizacija radnih mjesta Centra biti propisana Pravilnikom o unutrašnjoj organizaciji i sistematizaciji Agencije.

**Član 6**

**(Radni odnosi u Agenciji)**

(1) Zaposleni u Agenciji su državni službenici i zaposlenici, čiji se broj i struktura uređuju Pravilnikom o unutrašnjoj organizaciji i sistematizaciji Agencije.

(2) Radni odnosi državnih službenika koji rade u Agenciji uređuju se Zakonom o državnoj službi u institucijama Bosne i Hercegovine.

(3) Radni odnosi ostalih zaposlenih unutar Agencije uređuju se Zakonom o radu u institucijama Bosne i Hercegovine.

**Član 7**

**(Nacionalna i polna zastupljenost)**

(1) Struktura državnih službenika i ostalih zaposlenih u Agenciji odražava nacionalnu strukturu stanovništva Bosne i Hercegovine, i to prema posljednjem popisu stanovništva Bosne i Hercegovine.

(2) Direktor i zamjenik direktora ne mogu biti iz istog naroda.

(3) Agencija vodi računa o polnoj zastupljenosti zaposlenih.

GLAVA II - DJELOKRUG AGENCIJE

**Član 8**

**(Djelokrug i nadležnosti Agencije)**

(1) Agencija obavlja sljedeće poslove:

a) predlaže i sprovodi strategiju i politiku razvoja u Bosni i Hercegovini u oblasti identifikacionih dokumenata, a prema ICAO 9303 standardu i drugim relevantnim standardima;

b) vrši nabavku, skladištenje, personalizaciju, kontrolu kvaliteta i transport identifikacionih dokumenata za potrebe nadležnih organa Bosne i Hercegovine;

c) tehnički dizajnira i formira evidencije definisane ovim zakonom;

d) održava i upravlja bazama podataka u koje se pohranjuju podaci iz evidencija koje su definisane ovim zakonom i informacionih sistema, putem kojih se pristupa navedenim evidencijama;

e) obezbjeđuje adekvatnu infrastrukturu, posebne uslova za rad i zaštitu podataka, te druge tehničke preduslove za nesmetano funkcionisanje baza podataka koje su u njenoj nadležnosti i baza podataka koje su u nadležnosti drugih ministarstava, institucija i organa na njihov zahtjev i u skladu sa zakonom;

f) izdaje podatke o evidencijama i iz evidencija ovlašćenim institucijama i pravnim licima;

g) projektuje, razvija i održava softverska rješenja potrebna za vođenje evidencija u nadležnosti Agencije internim resursima, saradnjom sa izvornim organima, ili angažmanom kompanija;

h) razvija, održava i unapređuje telekomunikacione mreže za prenos podataka za potrebe Agencije, te drugih organa javne bezbjednosti u skladu sa Zakonom o telekomunikacijama, a kako bi se omogućila efikasna razmjena podataka iz registara definisanih ovim zakonom;

i) utvrđuje standarde za opremu koju će nadležni, prijemni i izvorni organi nabavljati i koristiti u procesu obrade i razmjene podataka u skladu sa ovim zakonom;

j) utvrđuje stadarde, što je neophodno na lokacijama sa kojih se vrši pristup sistemu centralne evidencije i razmjene podataka kako bi se postigla bezbjednost i zaštita podataka i sistema;

k) sprovodi upravne postupke koji se tiču djelokruga Agencije u skladu sa važećim zakonskim propisima.

(2) Agencija je nadležna za personalizaciju i tehničku obradu sljedećih identifikacionih dokumenata:

a) ličnih karata,

b) ličnih karata za strance,

c) vozačkih dozvola,

d) putnih isprava,

e) dokumenata za registraciju vozila,

f) drugih identifikacionih dokumenata uz saglasnost nadležnih organa i posebnu odluku Savjeta ministara.

(3) Agencija vodi evidenciju:

a) jedinstvenih matičnih brojeva (JMB);

b) prebivališta i boravišta državljana Bosne i Hercegovine;

c) ličnih karata državljana Bosne i Hercegovine;

d) građanskih, službenih i diplomatskih pasoša;

e) vozačkih dozvola;

f) registracije motornih vozila i dokumenata za registraciju;

g) ličnih karata za strane državljane;

h) novčanih kazni i prekršajnu evidenciju;

i) druge evidencije za koje postoji saglasnost izvornih organa, a uz posebnu odluku Savjeta ministara.

(4) Agencija je isključivo nadležna za tehničko održavanje i elektronsko arhiviranje podataka i informacija koje se vode u evidencijama definisanim u stavu (3) ovog člana, kao javnog dobra na nivou Bosne i Hercegovine.

(5) Agencija nije vlasnik podataka pohranjenih u evidencijama definisanim u stavu (3) ovog člana, nego je to izvorni organ.

(6) Agencija je nadležna za digitalno potpisivanje u oblasti identifikacionih dokumenata, odnosno zadužena je za elektronske certifikate i elektronske potpise u vezi sa identifikacionim dokumentima, u skladu sa zakonom koji reguliše elektronski potpis.

(7) Agencija je nadležna za saradnju sa međunarodnim institucijama koje su zadužene za oblast identifikacionih dokumenata.

**Član 9**

**(Pristup, prenos i razmjena podataka)**

(1) Agencija će omogućiti nesmetan pristup, prenos i razmjenu podataka koji se vode u evidencijama utvrđenim u članu 8. stav (3) ovog Zakona, između nadležnih organa Bosne i Hercegovine.

(2) Agencija omogućava pristup podacima izvornim i prijemnim organima. Pristup podacima vrši se prema tehničkim i operativnim pravilima koje utvrđuje Agencija i objavljuje ih u "Službenom glasniku BiH".

(3) Prenos podataka vrši se na zahtjev, u skladu sa sljedećim pravilima:

a) ako zahtjev podnosi izvorni organ odgovarajućih podataka i ako je u skladu sa zakonima koje izvorni organ primjenjuje, vezano za obradu odgovarajućih podataka;

b) ako zahtjev podnosi prijemni organ koji je izričito zakonski ovlašćen da pristupa takvim podacima ili ih prenosi;

c) ako zahtjev podnosi prijemni organ koji nije u mogućnosti da izvršava svoje zakonske obaveze bez pristupa traženim podacima;

d) organ koji podnosi zahtjev snosi odgovornost za zakonitost pristupa i korišćenje podataka;

e) svaki zahtjev mora sadržavati ime i prezime, funkciju i JMB lica u organu koji podnosi zahtjev i koji, odobrenjem zahtjeva, preuzima odgovornost za preuzete podatke. U zahtjevima pod tačkomc) moraju se navesti zakonske obaveze organa koji podnosi zahtjev kao i svrha zahtjeva;

f) Agencija mora elektronski dokumentovati sve zahtjeve i sve informacije koje su joj date na raspolaganje, najmanje 10 godina od dana podnošenja zahtjeva. Svaki javni organ može ostvariti pristup informacijama putem zahtjeva koji podnese. Organ Bosne i Hercegovine koji se bavi zaštitom podataka ima puni pristup ovim evidentiranim podacima, s ciljem obezbjeđivanja zakonitosti rada Agencije i zakonitosti zahtjeva;

g) direktor Agencije može odbiti ili zaustaviti prenos podataka u slučaju očiglednog kršenja zakona. O tome odmah mora biti obaviješten ministar civilnih poslova, koji donosi konačnu odluku o prenosu tih podataka.

**Član 10**

**(Pružanje podrške i službena saradnja)**

(1) Agencija prilikom obavljanja poslova iz člana 8. ovog zakona pruža podršku, sarađuje i koordinira rad sa nadležnim organima Bosne i Hercegovine, entiteta i kantona čiji se podaci vode u evidencijama i koji koriste mrežu za prenos podataka.

**Član 11**

**(Povjerljivost i zaštita podataka)**

(1) Lični podaci biće povjerljivi i mogu se prikupljati i obrađivati samo u skladu sa zakonom koji reguliše oblast zaštite ličnih podataka i drugim relevantnim zakonima.

(2) Svi podaci i evidencije iz djelokruga Agencije su službena tajna, osim ako zakonom ili drugim propisom nije drugačije propisano. Svi zaposleni u Agenciji dužni su da čuvaju sve podatke i evidencije do kojih dođu tokom rada u Agenciji kao službenu tajnu.

(3) Na prijedlog direktora Agencije, Savjet ministara donijeće propis o mjerama za zaštitu tajnosti i bezbjednosti podataka i evidencija u skladu sa Zakonom o zaštiti tajnih podataka.

GLAVA III - ORGANIZACIJA I RUKOVOĐENjE

**Član 12**

**(Organizaciona struktura)**

(1) Unutrašnja organizacija Agencije uređuje se Pravilnikom o unutrašnjoj organizaciji i sistematizaciji Agencije.

(2) Pravilnik iz stava (1) ovog člana donosi se u skladu sa članom 23. stavom (2) ovog zakona.

**Član 13**

**(Direktor)**

(1) Agencijom rukovodi direktor Agencije (u daljnjem tekstu: direktor).

(2) Za rad Agencije i svoj rad, direktor je odgovoran ministru civilnih poslova i Savjetu ministara.

**Član 14**

**(Zamjenik direktora)**

(1) Direktor ima jednog zamjenika.

(2) Zamjenik direktora odgovoran je za svoj rad direktoru Agencije.

(3) Zamjenik direktora obavlja dužnosti direktora za vrijeme njegovog odsustva i obavlja druge dužnosti koje mu povjeri direktor.

**Član 15**

**(Spriječenost direktora)**

(1) Ako direktor nije u mogućnosti da ispunjava svoje dužnosti i odgovornosti, ispunjava ih zamjenik direktora, sve dok direktor ponovo ne bude u mogućnosti da ih preuzme ili do imenovanja novog direktora.

(2) Ako direktor ne može ponovo preuzeti svoje dužnosti i odgovornosti, pokrenuće se procedura izbora novog direktora, u skladu sa Zakonom o ministarskim imenovanjima, imenovanjima Savjeta ministara i drugim imenovanjima Bosne i Hercegovine.

**Član 16**

**(Imenovanje direktora i zamjenika direktora)**

(1) Direktora i zamjenika direktora imenuje Savjet ministara, u skladu sa Zakonom o ministarskim imenovanjima, imenovanjima Savjeta ministara i drugim imenovanjima Bosne i Hercegovine ("Službeni glasnik BiH", broj 37/03).

(2) Direktor i zamjenik direktora imenuju se na mandat od pet godina, uz mogućnost ponovnog izbora u narednom mandatu.

**Član 17**

**(Posebni uslovi za imenovanje direktora i zamjenika direktora)**

(1) Osim uslova utvrđenih Zakonom o ministarskim imenovanjima, imenovanjima Savjeta ministara i drugim imenovanjima Bosne i Hercegovine, kandidat za direktora mora ispunjavati sljedeće posebne uslove:

a) visoku stručnu spremu, tehnički fakultet - smjer informatike ili elektronskog poslovanja, ekonomski fakultet - smjer informatike, ili pravni fakultet;

b) minimalno dvije godine iskustva na rukovodećim poslovima u oblasti informaciono-komunikacionih tehnologija;

c) aktivno znanje engleskog jezika.

(2) Osim uslova utvrđenih Zakonom o ministarskim imenovanjima, imenovanjima Savjeta ministara i drugim imenovanjima Bosne i Hercegovine, kandidat za zamjenika direktora mora ispunjavati sljedeće posebne uslove:

a) visoku stručnu spremu, tehnički, ekonomski fakultet;

b) minimalno dvije godine iskustva na rukovodećim poslovima u oblasti informaciono-komunikacionih tehnologija ili u organima javne uprave.

**Član 18**

**(Uslovi za razrješenje direktora i zamjenika direktora)**

Savjet ministara može razriješiti direktora i zamjenika direktora:

a) na njihov lični zahtjev;

b) ako ocijeni rad direktora i/ili zamjenika direktora, odnosno rad Agencije nezadovoljavajućim;

c) ako su trajno spriječeni da ispunjavaju svoje dužnosti i odgovornosti;

d) ako im je izrečena pravosnažna kazna zatvora za krivično djelo u trajanju dužem od šest mjeseci.

**Član 19**

**(Dužnosti i odgovornosti direktora)**

(1) Direktor Agencije dužan je i odgovoran za:

a) predstavljanje Agencije;

b) izrađivanje godišnjeg plana rada prema smjernicama Ministarstva i Savjeta ministara, te drugih planova koji se tiču nadležnosti Agencije;

c) izrađivanje plana godišnjeg budžeta Agencije, u skladu sa Zakonom o finansiranju institucija Bosne i Hercegovine;

d) rukovođenje i usmjeravanje u obavljanju poslova iz nadležnosti Agencije;

e) učestvovanje u izradi državnog plana aktivnosti koji definiše pitanja u domenu razvoja identifikacionih dokumenata i resursa za prenos podataka u Bosni i Hercegovini;

f) predlaganje Ministarstvu pokretanja pregovora vezanih za zaključivanje međunarodnih sporazuma o saradnji u vezi sa pitanjima razvoja identifikacionih dokumenata i djelokruga Agencije utvrđenog članom 8. ovog zakona;

g) podnošenje godišnjeg izvještaja o radu Agencije, u skladu sa Zakonom o upravi;

h) izradu potrebnih analiza radi racionalnog rasporeda zaposlenih i tehničkih sredstava Agencije;

i) obezbjeđivanje saradnje sa Ministarstvom, nadležnim organima Bosne i Hercegovine za postupanje po ovom zakonu, te ostalim odgovarajućim organima i institucijama u Bosni i Hercegovini;

j) obezbjeđivanje sprovođenja međunarodnih sporazuma i konvencija iz oblasti identifikacionih dokumenata koje je Bosna i Hercegovina ratifikovala.

(2) Osim dužnosti i odgovornosti iz stava (1) ovog člana, direktor obavlja i druge poslove, kao što su:

a) u skladu sa Zakonom o upravi, predlaganje Savjetu ministara Pravilnika o unutrašnjoj organizaciji, drugih propisa predviđenih zakonom, te propisa nužnih radi obavljanja poslova iz nadležnosti Agencije u skladu sa zakonima Bosne i Hercegovine;

b) raspoređivanje dužnosti zamjeniku direktora i rukovodiocima organizacionih jedinica Agencije u skladu sa zakonom, Pravilnikom o unutrašnjoj organizaciji i drugim propisima;

c) donošenje odluka o zapošljavanju, raspoređivanju i prestanku rada državnih službenika i zaposlenika u Agenciji, u skladu sa zakonima Bosne i Hercegovine;

d) pripremanje i sprovođenje programa specifičnih obuka i obrazovanja zaposlenih u Agenciji;

e) obavljanje drugih dužnosti propisanih zakonima i drugim propisima.

(3) Direktor je odgovoran za zakonit rad Agencije, kao i za zakonito trošenje budžetskih i drugih sredstava namijenjenih finansiranju Agencije.

GLAVA IV - EVIDENCIJE

**Član 20**

**(Evidencije koje vodi Agencija)**

(1) Agencija vodi i tehnički održava evidencije o:

a) jedinstvenom matičnom broju;

b) prebivalištu i boravištu državljana Bosne i Hercegovine;

c) ličnim kartama i ličnim kartama za strance;

d) pasošima, službenim pasošima i diplomatskim pasošima;

e) vozačkim dozvolama;

f) registrovanim vozilima i dokumentima vezanim za registraciju vozila;

g) registru novčanih kazni i prekršajnoj evidenciji;

h) druge evidencije koje se Agenciji stave u nadležnost.

(2) Navedene evidencije mogu da vode i izvorni organi u okviru svoje nadležnosti, ali su obavezni da podatke trenutno dostavljaju Agenciji.

**Član 21**

**(Vođenje i sadržaj evidencija)**

(1) Posebnom odlukom Savjeta ministara, a na prijedlog direktora Agencije, za sve evidencije utvrđene članom 20. ovog zakona biće definisano sljedeće:

a) svrha evidencije;

b) sadržaj evidencije i međusobna veza evidencija kako bi se izbjeglo dupliranje istih podataka u različitim registrima;

c) izvorni organi koji dostavljaju podatke u skladu sa relevantnim zakonima;

d) način dostavljanja podataka;

e) načini i pravila razmjene podataka;

f) načini zaštite podataka;

g) posebne procedure razmjene i zaštite biometrijskih i drugih ličnih podataka;

h) druga pitanja značajna za vođenje evidencije.

GLAVA V - PRELAZNE I ZAVRŠNE ODREDBE

**Član 22**

**(Imenovanja)**

(1) Postupak imenovanja direktora i zamjenika direktora Agencije biće okončan najkasnije u roku od šest mjeseci od dana stupanja na snagu ovog zakona.

(2) Do stupanja na dužnost direktora Agencije, direktor Direkcije za implementaciju projekta CIPS (u daljnjem tekstu: Direkcija) obavljaće dužnost direktora Agencije i snosiće odgovornost u skladu sa ovim zakonom.

**Član 23**

**(Pravni akti Agencije)**

(1) U roku od šest mjeseci od dana stupanja na snagu ovog zakona, Savjet ministara, na prijedlog direktora Agencije, donijeće sljedeće pravne akte:

a) Pravilnik o mjerama zaštite podataka i evidencija kao i odgovornosti u vezi sa zaštitom službene tajne;

b) Pravilnik o sadržaju i načinu vođenja evidencija;

c) Pravilnik o popisu opreme i prenosu vlasništva.

(2) U roku od šest mjeseci od dana stupanja na snagu ovog zakona, direktor Agencije, uz saglasnost Savjeta ministara, donijeće sljedeće pravne akte:

a) Pravilnik o unutrašnjoj organizaciji i sistematizaciji Agencije;

b) Pravilnik o načinu pristupa evidencijama i razmjeni podataka.

(3) U roku od šest mjeseci od dana stupanja na snagu ovog zakona, direktor Agencije donijeće sljedeće pravne akte:

a) pravilnike o radu organa interne kontrole;

b) Pravilnik o tehničkoj administraciji u Agenciji;

c) Pravilnik o administriranju mreže za prenos podataka;

d) Pravilnik o standardima funkcionisanja Centra, kao i sva druga pitanja značajna za funkcionisanje Centra.

**Član 24**

**(Imovina i zaposleni Agencije)**

(1) Imovina Direkcije, kao i oprema u organizacionim jedinicama Direkcije, te sva druga prava i obaveze Direkcije postaju imovina, prava i obaveze Agencije danom stupanja na snagu ovog zakona.

(2) Oprema koja je nabavljena za potrebe projekta CIPS i drugih projekata i koja je u vlasništvu Direkcije, a koju koriste drugi organi za obavljanje svojih poslova, postaće oprema tih organa.

(3) Savjet ministara će, na prijedlog direktora Agencije, uz prethodno pribavljenu saglasnost ministra civilnih poslova i ministra finansija i trezora Bosne i Hercegovine, donijeti poseban Pravilnik o popisu opreme i prenosu vlasništva na organe definisane u stavu (2) ovog člana.

(4) Agencija će preuzeti državne službenike iz Direkcije za implementaciju projekta CIPS u skladu sa Zakonom o državnoj službi u institucijama Bosne i Hercegovine, a ostale zaposlene preuzeće u skladu sa Zakonom o radu u institucijama Bosne i Hercegovine.

**Član 25**

**(Prestanak važenja prethodnih zakona)**

(1) Danom stupanja na snagu ovog zakona prestaje da važi Zakon o centralnoj evidenciji i razmjeni podataka ("Službeni glasnik BiH", broj 32/01, 16/02, 32/07 i 44/07).

(2) Danom stupanja na snagu ovog zakona prestaje da važi Odluka o osnivanju Direkcije za implementaciju projekta CIPS ("Službeni glasnik BiH", broj 12/02).

(3) Do donošenja odgovarajućih propisa, Agencija primjenjuje podzakonske akte donesene na osnovu propisa iz st. (1) i (2) ovog člana, ako oni nisu u suprotnosti sa ovim zakonom.

**Član 26**

**(Stupanje na snagu)**

Ovaj zakon stupa na snagu osmog dana od dana objavljivanja u "Službenom glasniku BiH".